Markus 8:22-9:1 – Wie sy lewe vir Jesus en die evangelie verloor, sal dit behou – Bybelskool
Written by Chris van Wyk on Feb 18, 2010 . Posted in Markus.
Dissipelskap, identiteit, lyding, opstanding, sterwe
Feb 18, 2010 at 12:07
Ek lees vandag op oor die bedoeling van wat Jesus vir Petrus gesê het "Jy is n rots…" en ek lees deur n paar kommentare op soek na n moontlike iterpretasie; Kry wat die Rooms Katolieke en ook die Protestante glo wat nie heeltemal vir my n antwoord gee nie. So in die ry, luister ek na Prof Wentzel Coetzer se Seën program. Hy gee toe nog n alternatief, in dat toe Jesus dit vir Petrus gesê het, was hy nog glad nie die rots nie, Jesus het egter die potensiaal in Petrus gesien en het geweet dat hy n groot prediker sal wees, al het Petrus dit self nie gesien nie. Dalk iets wat ons kan deurtrek na vandag toe? Sien ons in ons eie mense om ons die potensiaal of al die mislukkings?
Feb 18, 2010 at 15:04
Rooms-Katolieke fokus op Petrus as leier en Protestante op sy belydenis as die rots van die kerk. Jou voorstel beteken dan dat Jesus potensiaal raakgesien het, wat raakpunte het met die RK siening. Interessant! Ek dink al drie interpretasies kan ingelees word in die teks, en hang maar af van met watter bril 'n mens kyk en wat jy daarmee wil maak. In die prof se voorstel kan 'n mens dan met 'n meer waarderende ingesteldheid na ander kyk. 'n Mens kan ook natuurlik die potensiaal van God se kant af inlees: dws Jesus het geweet wat Hy met Petrus gaan doen, dws die potensiaal wat daar in Homself is om in Petrus te belê …